CELEX: 32019D0813
Language: hu
Date: 2019-05-17 00:00:00
Title: A Tanács (EU) 2019/813 határozata (2019. május 17.) a Nemzetközi Gabonatanácsban az 1995. évi Gabonakereskedelmi Egyezmény időbeli hatályának meghosszabbítására tekintettel az Európai Unió által képviselendő álláspontról

21.5.2019   
               
               
                  HU
               
               
                  Az Európai Unió Hivatalos Lapja
               
               
                  L 133/19
               
            
         A TANÁCS (EU) 2019/813 HATÁROZATA
         (2019. május 17.)
         a Nemzetközi Gabonatanácsban az 1995. évi Gabonakereskedelmi Egyezmény időbeli hatályának meghosszabbítására tekintettel az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikkére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az 1995. évi Gabonakereskedelmi Egyezményt (a továbbiakban: az egyezmény) az Unió a 96/88/EK tanácsi határozat (1) révén kötötte meg, és az egyezmény 1995. július 1-jén lépett hatályba. Az egyezményt három évre kötötték meg.
                  
               
                     (2)
                  
                  
                     Az egyezmény 33. cikke értelmében a Nemzetközi Gabonatanács alkalmanként két évet meg nem haladó, egymást követő időszakokra meghosszabbíthatja az egyezmény időbeli hatályát. Az egyezmény megkötése óta annak időbeli hatályát további kétéves időtartamokra rendszeresen meghosszabbították. Az egyezmény időbeli hatályát legutóbb a Nemzetközi Gabonatanács 2017. június 5-i határozatával (2) hosszabbították meg, amely így 2019. június 30-ig marad hatályban.
                  
               
                     (3)
                  
                  
                     A Nemzetközi Gabonatanács 2019. június 10-én tartandó 49. ülésén várhatóan határoz az egyezmény időbeli hatályának 2019. július 1- jétől kezdődő, további kétéves időtartamra történő meghosszabbításáról.
                  
               
                     (4)
                  
                  
                     Helyénvaló meghatározni a Nemzetközi Gabonatanács 49. ülésén az Unió által képviselendő álláspontot, mivel az időbeli hatály meghosszabbítása az Unió érdekében áll,
                  
               ELFOGADTA EZT A HATÁROZATOT:
         
            1. cikk
            A Nemzetközi Gabonatanács 49. ülésén az Unió által képviselendő álláspont a 1995. évi Gabonakereskedelmi Egyezmény 2019. július 1-jétől kezdődő további kétéves időtartamra történő meghosszabbítása melletti szavazás.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. május 17-én.
            
               
                  a Tanács részéről
               
               
                  az elnök
               
               E.O. TEODOROVICI
            
         
         
            (1)  A Tanács 96/88/EK határozata (1995. december 19.) az 1995. évi Nemzetközi Gabonaügyi Megállapodást alkotó Gabonakereskedelmi Egyezmény és Élelmiszersegély-egyezmény Európai Közösség által történő jóváhagyásáról (HL L 21., 1996.1.27., 47. o.).
         
            (2)  Tájékoztatás az 1995. évi Gabonakereskedelmi Egyezmény időbeli hatályának meghosszabbításáról (HL L 12., 2018.1.17., 1. o.).